CELEX: 32015R2316
Language: sl
Date: 2015-12-08 00:00:00
Title: Izvedbena uredba Komisije (EU) 2015/2316 z dne 8. decembra 2015 o uvrstitvi določenega blaga v kombinirano nomenklaturo

12.12.2015   
            
            
               SL
            
            
               Uradni list Evropske unije
            
            
               L 328/52
            
         IZVEDBENA UREDBA KOMISIJE (EU) 2015/2316
   z dne 8. decembra 2015
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. decembra 2015
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek cilindrične oblike s pokrovom, izdelan iz plastične mase, ki deluje na baterije (t. i. „elektronski hranilnik“), višine 17 cm in premera 12 cm.
                  Na pokrovu sta majhen zaslon LCD in reža, skozi katero se vstavljajo kovanci (na primeri euri). Če se kovanec ročno vstavi v režo, mehanizem v pokrovu (računska naprava) prepozna premer kovanca in vrednost kovanca se izpiše na zaslonu.
                  Če se zaporedoma vstavi več kovancev, se prepoznane vrednosti prištejejo obstoječemu znesku in na zaslonu LCD se izpiše skupna vsota.
                  Ko se kovanci odstranijo iz hranilnika, se njihova vrednost ne odšteje.
                  Glej sliko (1).
               
               
                  8470 90 00
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 8470, 8470 90 in 8470 90 00.
                  Gre za sestavljeno blago, in sicer je izdelek sestavljen iz plastične posode in računske naprave. V primerjavi z običajnimi hranilniki daje temu izdelku bistveni značaj računska naprava. Uvrstitev glede na material, iz katerega je hranilnik izdelan (poglavje 39), je zato izključena.
                  Ker izdelek nima funkcije za ročno vnašanje podatkov (kovanci niso podatki), se ne šteje za računski stroj (glej tudi pojasnjevalne opombe harmoniziranega sistema k tarifni številki 8470 (A)(1)). Ker obravnavana računska naprava omogoča seštevanje vsaj dveh števil, pri čemer je vsako sestavljeno iz več števk (npr. 0,02 EUR + 2,00 EUR = 2,02 EUR), izpolnjuje pogoje za uvrstitev med računske naprave (glej tudi prvi odstavek pojasnjevalnih opomb harmoniziranega sistema k tarifni številki 8470).
                  Celotni izdelek je zato treba uvrstiti pod oznako KN 8470 90 00 med druge stroje z računsko napravo.
               
            
         (1)  Slika je samo informativne narave.